《和吟友月夜遇风雨不见薄蚀韵》
宋代·卫宗武

麟经纪载浩岁月，天家妖祥互分别。
所书薄蚀三十六，独於黑夜泯无说。
岂以为阳义所崇，可略者阴辞遂轰。
曩年月蚀无风雨，风雨胡为为月设。
三百六旬惟此宵，羞使望舒颜面缺。
第怪飞廉逞怒号，摆撼广寒枝欲折。
海涛助势卷地来，万户千门一时撤。
天目臲卼秦望摇，奚问区区小丘垤。
明朝揭日出虞渊，疑是天工手亲挈。
群阴散駮世清夷，蛟螭那复为妖孽。
我欲作诗颂阳明，文思久枯笔屡制。
但愿合璧常光明，年谷顺成风雨节。
中秋把酒对嫦娥，处处团圆天下悦。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。